b'\n_START_ARTICLE_\nFC Speran\xc8\x9ba Crihana Veche\n_START_SECTION_\nIstoric\n_START_PARAGRAPH_\n\xc3\x8en sezonul 2010-2011, echipa a debutat \xc3\xaen Divizia \xe2\x80\x9eA\xe2\x80\x9d \xc3\xaencheind sezonul pe pozi\xc8\x9bia a zecea cu 34 de puncte la activ. \xc3\x8en acel sezon echipa a avut un debut reu\xc8\x99it, ca mai apoi spre jum\xc4\x83tatea sezonului s\xc4\x83 piard\xc4\x83 pu\xc8\x9bin din ambi\xc8\x9bia debutantului._NEWLINE_\xc3\x8en sezonul urm\xc4\x83tor, echipa a ar\xc4\x83tat o evolu\xc8\x9bie mult mai stabil\xc4\x83 \xc8\x99i datorit\xc4\x83 venirii unor juc\xc4\x83tori experimenta\xc8\x9bi \xc8\x99i ambi\xc8\x9bio\xc8\x99i din Divizia Na\xc8\x9bional\xc4\x83. Speran\xc8\x9ba a luptat p\xc3\xa2n\xc4\x83 \xc3\xaen ultimele etape pentru ob\xc8\x9binerea primului loc, \xc3\xaens\xc4\x83 la final a cedat \xc8\x99efia clasamentului echipei Sheriff II Tiraspol. Echipa a \xc3\xaencheiat sezonul cu 63 de puncte la activ \xc8\x99i a promovat dup\xc4\x83 ce a primit licen\xc8\x9ba na\xc8\x9bional\xc4\x83._NEWLINE_Sezonul 2012-2013, a fost cel de debut \xc3\xaen Divizia Na\xc8\x9bional\xc4\x83. Lotul echipei a fost alc\xc4\x83tuit \xc3\xaen mare parte din juc\xc4\x83tori \xc3\xaen v\xc3\xa2rst\xc4\x83 sau lipsi\xc8\x9bi de experien\xc8\x9b\xc4\x83. Pe durata sezonului echipa a fost condus\xc4\x83 de o serie de antrenori printre care Veaceslav Rusnac, Oleg Bejenari, Igor Ursachi si Vitalie Culibaba.  Speran\xc8\x9ba a evitat retrogradarea dup\xc4\x83 ce a \xc3\xaencheiat sezonul pe locul 11, cu doar 19 puncte la activ, dar echipa Iskra-Stali R\xc3\xaebni\xc8\x9ba a fost retrogradat\xc4\x83 direct \xc3\xaen Divizia B.'